Qasem Soleimani

Qasem Soleimani (; 1957ko martxoaren 11 - 2020ko urtarrilaren 3a) Irango militar bat zen. Irango Iraultzaren Zaindarien Jeneral Nagusia zen eta 1998tik aurrera Quds Indarraren komandante izendatu zuten, atzerrian operazio klandestinoak egiten dituen dibisioa.

Soleimanik bere ibilbide militarra Iran-Irak Gerran hasi zuen, 1980ko hamarkadan, 41. Dibisioko komandante gisa. Beranduago, atzerriko operazioetan hasi zen, Saddam Husseinen aurkako indar xiita eta kurduak laguntzen Iraken; ondoren Hezbollah lagundu zuen Libanon eta Hamas Palestinan. 2012tik aurrera Soleimanik Siriako gobernua lagundu zuen, Iranen aliatua, Siriako Gerra Zibilaren baitan, bereziki Estatu Islamikoaren aurkako borrokan. Irakeko gobernuari laguntza eskaini zion gobernu horrek ISISen aurka xiitekin sortutako milizia bateratuan, 2014-2015 tartean.

2020ko urtarrilaren 3an Bagdaden hil zen, Ameriketako Estatu Batuen eraso baten ondorioz. Erasoan beste zortzi lagun ere hil ziren, tartean Abi Mahdi al Mohandes, Herri Mobilizaziorako Indarra miliziako presidenteordea.

Erreferentziak

Ikus, gainera 
 Abu Mahdi al-Muhandis

Kanpo estekak 

Irango militarrak
Irango xiiak
Irak-Iran harremanak